Document ID: /roh_data/filtered/fineweb-2-filterrobots_roh.jsonl.gz/35222

Exteriur - Australia cuntinuescha cun attatgas or da l’aria en Siria
L'Australia lascha puspè sgular ses aviuns da cumbat sur la Siria. Els sa participeschian puspè a las acziuns da la coaliziun militara manada dals Stadis Unids, uschia il ministeri da defensiun australian.
L'Australia aveva interrut sias acziuns en Siria suenter che la Russia aveva admonì d'attatgar aviuns da la coaliziun. L'admoniziun russa è vegnida suenter che l'armada americana aveva sajettà giu in aviun da cumbat sirian.
L'Australia è in dals pli impurtants partenaris dals Stadis Unids en Siria.